stanford-oval/wikipedia huggingface dataset:
Giórgos Alkaíos
Ura > Myöhempi menestys

Vuonna 1998 Alkaíos solmi levytyssopimuksen Sony Music Greece -levy-yhtiön kanssa. Pian sen jälkeen hän julkaisi uuden albumin, Íchoi siopís, joka oli täysin erilainen kuin aiemmat Alkaíoksen levyt. Sitä myytiin kultaa alle vuorokaudessa ja myöhemmin platinaa. Seuraavana vuonna Alkaíokselta ilmestyi uusi albumi, Syrmatóplegma, joka menestyi yhtä hyvin. Turkkilainen jalkapallojoukkue Galatasaray valitsi albumin samannimisen singlen hymnikseen. Vuonna 2000 Alkaíos julkaisi albumin nimeltä Pro ton pylón ja seuraavana vuonna Oxygóno, jotka myivät molemmat kultaa.
Vuonna 2003 Alkaíos solmi levytyssopimuksen Alpha Recordsin kanssa, ja hieman sen jälkeen hänen yhdestoista studioalbuminsa, Kommátia psychís, julkaistiin. Kaksi vuotta myöhemmin Alkaíos julkaisi livealbumin Live Tour, joka sisälsi kolme cd:tä. Vuonna 2006 Alkaíos solmi levytyssopimuksen Virus Music -nimisen levy-yhtiö kanssa.
Marraskuussa 2008 hän perusti oman levy-yhtiön, Friends Music Factoryn, ystävänsä Dionýsis Schoináksen kanssa. Vuonna 2010 Alkaíos valittiin edustamaan Kreikkaa Eurovision laulukilpailuun kappaleella ”OPA”.
Ura > Friends Music Factory

Friends Music Factory on Alkaíoksen ja hänen ystävänsä, muusikko Dionýsis Schoináksen marraskuussa 2008 perustama itsenäinen levy-yhtiö. Muut artistit ja levy-yhtiön työntekijät auttoivat vuoden 2010 Eurovision laulukilpailun edustuskappaleen ”OPA” kirjoittamisessa.
Tuotanto > Studioalbumit

Me lígo trak (1992)
Koíta Me (1993)
Den peirázei (1994)
Ánef lógou (1995)
Entós eaftoú (1996)
En psychró (1997)
Íchoi siopís (1998)
Syrmatóplegma (1999)
Pro ton pylón (2000)
Oxygóno (2001)
Kommátia psychís (2003)
Aíthousa anamonís: Special Edition (2004)
Nýchtes apó fos (2006)
Eléftheros (2007)
To dikó mas paramýthi (2008)
Tuotanto > Kokoelmat

Ta diká mou tragoúdia (1998)
Ta tragoúdia mou (2002)
Tuotanto > Livealbumit

Live Tour (2005)
Aiheesta muualla

Virallinen nettisivu
Friends Music Factory (Arkistoitu – Internet Archive)
Tämä artikkeli tai sen osa on käännetty tai siihen on haettu tietoja muunkielisen Wikipedian artikkelista.
Käännös suomeksi
Epsilon Lyrae

| Epsilon Lyrae |
| --- | --- |
HR-designaatio:  7051
HD-designaatio:  173582
Muut designaatiot:  HIP 91919
Fyysiset ominaisuudet
Valovoima:  AB 18, 8 CD 17, 14 aurinkoa
Spektriluokka:  AB: F1V (A3, A7) CD: A8V (A5, A5)
Ikä:  noin 800 miljoonaa v.
Astrometriset ominaisuudet
Tähdistö:  Lyyra
Rektaskensio (J2000):  18h 44m 18.5s
Deklinaatio (J2000):  +39° 40' 13"
Etäisyys:  162 valovuotta
Parallaksi:  20,10 ± 0,76 mas
Epsilon Lyraen sijainti (nuoli)
Epsilon Lyrae (ε Lyrae, ε Lyr) on tunnettu kaksinkertainen kaksoistähti Lyyran tähtikuviossa. Tähteä sanotaan monesti ε1ε2 tai ε1,2 Lyraeksi. Tähtien etäisyys maasta on 162 valovuotta.
Aiheesta muualla

Kaler Epslyr (Arkistoitu – Internet Archive)
| --- | --- |
Tähdet:  Vega, γ Lyr, β Lyr, R Lyr, δ2 Lyr, κ Lyr, ζ1 Lyr, θ Lyr, η Lyr, ε2 Lyr A, ε1 Lyr A, λ Lyr, 16 Lyr, μ Lyr, 17 Lyr, ν Lyr, ι Lyr, ε2 Lyr B, δ1 Lyr, ζ2 Lyr, ν1 Lyr, 19 Lyr, XY Lyr, ε1 Lyr B, HD 178911, HD 177830, β Lyr, RR Lyr, GSC 02652-01324, β Lyr
Eksoplaneetat:  HD 178911 b, TrES-1
Epson HX-20

| Epson HX-20 |
| --- | --- |

Valmistaja:  Seiko Epson
Tyyppi:  mikrotietokone
Suoritin:  2kpl Hitachi 6301
Tietokone kuljetuskotelossa kahden paperirullan kanssa.
Epson HX-20 (Suwa Seikosha HC-20 Japanissa) oli Epsonin valmistama mikrotietokone, joka esiteltiin Japanissa vuonna 1981. Tietokone saapui myyntiin maailmanlaajuisesti heinäkuussa 1982.
Tietokone on kannettava tietokone, jonka on sanottu olevan ensimmäinen varsinainen "sylitietokone". Ohjelmiston ja jakelun puute tarkoitti ettei tietokone ollut laajalti myynnissä ennen vuotta 1983.
Tietokone myös patentoitiin.
Tekniset tiedot

Tietokone oli A4-paperin kokoluokkaa ja painoi 1,8 kg. Tietokoneessa oli täysikokoinen näppäimistö, sisäänrakennettu näyttö ja tulostin. LCD-näyttö tuki 20 merkkiä neljällä rivillä 120x32 grafiikkatilan näyttöresoluutiolla.
Tietokoneessa oli sisäänrakennettu paristo, joka mahdollisesti oikean kannettavuuden (ilman verkkovirtaa). Nikkeli-cadmium paristo riitti 50 tunnin käyttöaikaan ja tarvitsi kahdeksan tuntia lataamiseen.
Tietokoneessa oli 16 kilotavua RAM-muistia, joka oli laajennettavissa 32 kilotavuun. Tietokoneessa oli kaksi Hitachin valmistamaa 6301 mikroprosessoria. Tietokoneessa oli 32 kilotavun ROM-muisti, joka oli myös laajennettavissa. Prosessoreita on sanottu yhteensopiviksi Motorola 6800:n kanssa.
Tietokoneeseen oli valinnainen mikrokasettiasema tiedon tallennukseen. Tietokoneeseen sai myös erillisen laajennusmoduulin.
Electronic Entertainment Expo 2013

| Electronic Entertainment Expo 2013 |
| --- | --- |

Alkaa:  11. kesäkuuta
Loppuu:  13. kesäkuuta
Tapahtumapaikka:  Los Angeles Convention Center
Paikkakunta:  Los Angeles
Järjestäjä:  Electronic Entertainment Expo
Kotisivut
Electronic Entertainment Expo 2013 (lyhyesti E3 2013) oli yhdeksästoista Electronic Entertainment Expo-tapahtuma. Se pidettiin 11.–13. kesäkuuta välisenä aikana Los Angeles Convention Centerissä.
Tiedotustilaisuudet

Konami, Microsoft, Electronic Arts, Ubisoft ja Sony, kaikkien mahdollisuus olla mukana tämän vuoden E3-messujen lehdistötilaisuuksissa teilattiin. Nintendo puolestaan päätti olla järjestämättä lehdistötilaisuutta ja esitteli sen sijaan muutamia pienempiä tapahtumia keskittyäkseen Yhdysvaltain markkinoille suuntaavien ohjelmistojen kokoonpanoihin.
Näytteilleasettajat

| 0 | 1 | 2 | 3 |
| --- | --- | --- | --- |
|  505  Activision Blizzard  Atlus  Bethesda  Bioware  Capcom  CD Projekt RED  Crytek  |  D3Publisher  Deep Silver  Disney  Electronic Arts  Epic  Harmonix  Konami  |  Microsoft  Namco Bandai  Natsume  Nintendo  Rebellion Developments  Sega  Sony  |  Square Enix  Tecmo Koei  Telltale  Trion Worlds  Ubisoft  Warner Bros.  XSEED Games  |
Lista peleistä

| 0 | 1 | 2 |
| --- | --- | --- |
|  Activision Blizzard Call of Duty: Ghosts  Deadpool  Destiny Bethesda The Elder Scrolls Online  The Evil Within  Wolfenstein: The New Order Bioware Dragon Age III: Inquisition Deep Silver Saints Row IV Disney Disney Infinity Electronic Arts Battlefield 4  FIFA 14  Madden NFL 25  NBA Live 14  Need for Speed: Rivals  Plants vs. Zombies 2: It's About Time  Titanfall Konami Castlevania: Lords of Shadow 2  Pro Evolution Soccer 2014  Metal Gear Solid V: The Phantom Pain  The Snowman and the Snowdog  |  Microsoft Forza Motorsport 5  Quantum Break  Ryse Namco Bandai Dark Souls II Natsume Hometown Story Nintendo Bayonetta 2  The Legend of Zelda: A Link to the Past 2  The Legend of Zelda: The Wind Waker HD  Mario & Luigi: Dream Team Bros.  Pikmin 3  Pokémon X ja Y  Mario Kart 8  New Super Luigi U  Super Smash Bros.  The Wonderful 101 Sega Castle of Illusion Starring Mickey Mouse HD  Company of Heroes 2  Sonic Lost World  Total War: Rome II  Mario & Sonic at the Sochi 2014 Olympic Winter Games  |  Sony Beyond: Two Souls  Driveclub  Gran Turismo 6  Infamous: Second Son  Killzone: Mercenary  Killzone: Shadowfall  The Last of Us  Puppeteer Square Enix Deus Ex: The Fall  Kingdom Hearts III  Lightning Returns: Final Fantasy XIII  Murdered: Soul Suspect  Thief  Nimeämätön Final Fantasy-sarjan peli. Tecmo Koei Yaiba: Ninja Gaiden Z Ubisoft Assassin's Creed IV: Black Flag  Rayman Legends  South Park: The Stick of Truth  Tom Clancy's Splinter Cell: Blacklist  Nimeämätön Ubisoft Reflectionsin peli  Watch Dogs Warner Brothers Batman: Arkham Origins  Dying Light  Scribblenauts Unmasked: A DC Comics Adventure  Lego Marvel Super Heroes  |
Aiheesta muualla

Kuvia tai muita tiedostoja aiheesta Electronic Entertainment Expo 2013 Wikimedia Commonsissa
Fis (sävel)

Pianon koskettimistolla Fis on keskimmäinen musta kosketin.
Fis eli F♯ on yksittäisen oktaavin seitsemäs puolisävelaskel, jos oktaavi aloitetaan C:stä, ja se saadaan ylentämällä F. Se sijaitsee F:n ja G:n välissä ja on enharmoninen ges-sävelen kanssa.
Skaalat > Tavallisia F♯:sta alkavia skaaloja

F♯-duuri: F♯ G♯ A♯ H C♯ D♯ E♯ F♯
F♯-molli: F♯ G♯ A H C♯ D E F♯
F♯ harmoninen molli: F♯ G♯ A H C♯ D E♯ F♯
F♯ melodinen molli (nouseva): F♯ G♯ A H C♯ D♯ E♯ F♯
F♯ melodinen molli (laskeva): F♯ E D C♯ H A G♯ F♯
F♯ itämainen molli: F♯ G♯ A H♯ C♯ D E♯ F♯
Franz Xaver Schwarz

Franz Xaver Schwarz
Kansallissosialistisen puolueen kokous vuonna 1930. Schwarz on kuvassa keskellä Hitlerin oikealla puolella.
Franz Xaver Schwarz (27. marraskuuta 1875 Günzburg, Baijeri, Saksa – 2. joulukuuta 1947) oli SS-Oberstgruppenführer ja kansallissosialistisen puolueen varainhoitaja lähes koko puolueen olemassaolon ajan.
Schwarz syntyi leipurimestarin kahdeksanlapsiseen perheeseen. Hän kävi kansa- ja oppikoulun Günzburgissa. Vuonna 1899 hän meni naimisiin Berta Breherin kanssa. Hän työskenteli Günzburgin piirioikeudessa ja hänestä tuli notaari. Ensimmäisen maailmansodan alussa hän palveli vänrikkinä jalkaväessä, mutta hänet vapautettiin kenttäpalveluksesta ruoansulatuselimistön ongelmien vuoksi 1915.
Vuonna 1922 Schwarz liittyi kansallissosialistiseen puolueeseen ja osallistui epäonnistuneeseen oluttupavallankaappaukseen seuraavana vuonna. Vuonna 1925 hänestä tehtiin puolueen päätoiminen varainhoitaja.
Kansallissosialistisen puolueen noustua valtaan tammikuussa 1933 Schwarzista tuli Saksan valtiopäivien jäsen. Seuraavana vuonna Adolf Hitler antoi hänelle täydet valtuudet puolueen varojen hoitamiseen. Kesäkuussa 1933 Schwarz liittyi SS:ään ja heinäkuun alussa hänet nimitettiin SS-Obergruppenführeriksi (SS-kenraali). 20. huhtikuuta 1942 Hitlerin syntymäpäivänä Schwarz sai ylennyksen SS-Oberstgruppenführeriksi. Tämä arvo myönnettiin Schwarzin lisäksi vain kolmelle muulle henkilölle. Vuoteen 1945 mennessä Schwarz oli kerännyt puolueen kassaan yli miljardi Saksan markkaa.
Sodan viimeisinä päivinä Schwarz johti Volkssturm-yksikköä. Saksan antauduttua hän jäi vangiksi Yhdysvaltain asevoimille. Kuulustelujen ja terveysongelmiensa vuoksi Schwarz kuoli liittoutuneiden sotavankileirillä lähellä Regensburgia. Koska Schwarz oli polttanut kaikki puolueen varoja koskevat paperit ja koska hän kieltäytyi puhumasta kuulusteluissa, moni kansallissosialistisen puolueen rahoittaja jäi nimettömäksi. Hänet julistettiin kuolemansa jälkeen sotarikolliseksi oikeudenkäynnissä Münchenissä.
Aiheesta muualla

Shoa.de - elämäkerta (saksaksi)
GBC

GBC tarkoittaa seuraavia:
Game Boy Camera, Nintendon pelikonsolin lisälaite
Game Boy Color, Nintendon pelikonsoli
| --- | --- |
: Tämä on täsmennyssivu, joka luettelee monimerkityksisen käsitteen eri merkitykset tai useita eri henkilöitä. Artikkelisivuja, joiden nimessä tai tekstissä lukee ”GBC”, voi hakea sivunnimihaulla, laajalla sivunnimihaulla tai tekstihaulla.
Final Fantasy VII: Advent Children

| Final Fantasy VII: Advent Children |
| --- | --- |

Ohjaaja:  Tetsuya Nomura
Käsikirjoittaja:  Kazushige Nojima
Tuottaja:  Yoshinori Kitase   Shinji Hashimoto
Säveltäjä:  Nobuo Uematsu
Valmistustiedot
Valmistusmaa:  Japani
Tuotantoyhtiö:  Square Enix Sony Pictures Home Entertainment
Levittäjä:  Square Enix Netflix
Ensi-ilta:  2005
Kesto:  101 min
Alkuperäiskieli:  japani englanti espanja ranska
Aiheesta muualla
IMDb 
Elonet
AllMovie
Infobox OKNimi-testi OK: 
Final Fantasy VII: Advent Children on 3D-animaatio elokuva, joka on jatko-osa Final Fantasy VII -pelille. Elokuva julkaistiin suoraan DVD:nä, tosin Japanissa se sai muutamia yksittäisiä teatteriesityksiä. Japanissa elokuva julkaistiin 13. syyskuuta 2005, Yhdysvalloissa 25. huhtikuuta 2006 ja samoihin aikoihin Euroopassa. Elokuvan remasteroitu Blu-Ray-versio Final Fantasy VII: Advent Children Complete julkaistiin Japanissa vuonna 2008 ja Euroopassa 27. heinäkuuta 2009.  Blu-ray-versiossa on poistettuja kohtauksia ja taistelukohtaukset on masteroitu uudelleen näyttämään entistä yksityiskohtaisemmilta.
Juoni

Tapahtumat asettuvat kaksi vuotta Final Fantasy VII -pelin tapahtumien jälkeiseen aikaan. Suurkaupunki Midgar on entistäkin kurjemmassa tilassa pelin lopun tapahtumien johdosta, mutta asukkaat yrittävät parhaansa mukaan jatkaa ja aloittaa elämäänsä alusta. Mystinen Geostigma-sairaus vie hitaasti mutta varmasti viimeistäkin toivoa, tappaessaan asukkaita hitaasti mutta tehokkaasti. Mahtava Shinra-yhtiö yrittää myös päästä takaisin jaloilleen.
Pelin päähahmot ovat myös jatkamassa elämäänsä: Cloud Strife toimii moottoripyörälähettinä ja Tifa Lockhart toimii baarineitinä, ja yhdessä he huolehtivat orvoista lapsista, kuten Denzel-nimisestä pikkupojasta, joka sairastaa geostigmaa. Myös Cloud on sairauden kourissa, mutta salaa sen muilta.
Tapahtumat vyörähtävät käyntiin kun kolme hopeahiuksista miestä, Kadaj, Loz ja Yazoo, saapuvat Midgariin, hyökkäävät Cloudin kimppuun ja alkavat viedä pois geostigmaa sairastavia lapsia. Kolmikon tarkoituksena on kuitenkin löytää Jenova (jota he kutsuvat "äidikseen"), joka tuli planeetalle kauan sitten. Elokuvassa esiintyy Cloudin ja Tifan lisäksi Yuffie-materiametsästäjä, Vincent Valentine, Reno, Rude , Cid-pilotti, Barret Wallace, Cait Sith -leluennustaja, ja Red XIII -susi. Mukana vilahtelee myös Zack ja Aerith (Aeris) Cloudin muistoissa. Kadaj saa Jenovan käsiinsä, ja muuttuu sen avulla Sephirothiksi, henkilöksi joka yritti tuhota planeetan 2 vuotta sitten. Kiivaan kamppailun jälkeen Cloud tuhoaa Sephirothin, jolloin Kadaj muuttuu takaisin itsekseen, mutta on liian heikko taistellakseen. Hän kaatuu Cloudin käsivarsille, ja Aerithin avulla pääsee Elämänvirtaan. Geostigma haihtuu sairaista lapsista, kun Aerith tekee kuolleista käsin Great Gospelin (Aerithin viimeinen Limit-isku). Lopussa Cloud näkee Aerithin ja Zackin ja oivaltaa, ettei ole yksin.
Vaikka juoni kutoutuukin Jenovaa metsästävän joukkion, sairaiden lasten ja pahaa vastaan käytävän taistelun ympärille, voidaan Advent Childreniä pitää myös kasvutarinana. Cloud löytää itsestään uutta voimaa, ja pääsee irti surusta ja yksinäisyydestä, jonka Aerithin ja Zackin menettäminen on hänelle tuonnut.
Näyttelijät

| Hahmo | Japaniksi | Ääninäyttelijä (japani) | Ääninäyttelijä (englanti) |
| --- | --- | --- | --- |
| Denzel | 　デンゼル | Kyōsuke Ikeda | Benjamin Bryan |
| Elena | 　イリーナ | Megumi Toyoguchi | Bettina Bush |
| Aerith Gainsborough | 　エアリス・ゲインズブール | Maaya Sakamoto | Mena Suvari |
| Girl (with moogle doll) | 　少女 | Rina Mogami | Andrea Bowen |
| Cid Highwind | 　シド・ハイウィンド | Kazuhiro Yamaji | Chris Edgerly |
| Kadaj | 　カダージュ | Showtaro Morikubo | Steve Staley |
| Yuffie Kisaragi | 　ユフィ・キサラギ | Yumi Kakazu | Christy Carlson Romano |
| Tifa Lockhart | 　ティファ・ロックハート | Ayumi Ito | Rachael Leigh Cook |
| Loz | 　ロッズ | Kenji Nomura | Fred Tatasciore |
| Red XIII | 　レッド・XIII | Masachika Ichimura | Liam O'Brien |
| Reno | 　レノ | Keiji Fujiwara | Quinton Flynn |
| Rude | 　ルード | Taiten Kusunoki | Crispin Freeman |
| Sephiroth | 　セフィロス | Toshiyuki Morikawa | George Newbern |
| Rufus Shinra | 　ルーファウス神羅 | Tōru Ōkawa | Wally Wingert |
| Cait Sith | 　ケット・シー | Hideo Ishikawa | Greg Ellis |
| Cloud Strife | 　クラウド・ストライフ | Takahiro Sakurai | Steve Burton |
| Reeve Tuesti | 　リーブ・トゥエスティ | Banjō Ginga | Jamieson Price |
| Tseng | 　ツォン | Junichi Suwabe | Ryun Yu |
| Vincent Valentine | 　ヴィンセント・ヴァレンタイン | Shōgo Suzuki | Steven Blum |
| Barret Wallace | 　バレット・ウォーレス | Masahiro Kobayashi | Beau Billingslea |
| Marlene Wallace | 　マリン・ウォーレス | Miyū Tsuzurahara | Grace Rolek |
| Yazoo | 　ヤズー | Yūji Kishi | Dave Wittenberg |
| Zack | 　ザックス | Kenichi Suzumura | Rick Gomez |
Aiheesta muualla

Final Fantasy VII: Advent Children Internet Movie Databasessa (englanniksi)
Final Fantasy VII: Advent Children - arvostelu animelehti.fi. Arkistoitu 2.10.2008. Viitattu 3.6.2008.
Halifax Stanfieldin kansainvälinen lentoasema

Halifaxin lentoasema
Halifax Stanfieldin kansainvälinen lentoasema (engl. Halifax Robert L. Stanfield International Airport tai Halifax Stanfield International Airport; IATA: YHZ, ICAO: CYHZ) on lentoasema Enfieldissä, Nova Scotian provinssissa, Kanadassa. Asema palvelee Halifaxin aluetta, keskistä Nova Scotiaa sekä muita Kanadan itäisiä provinsseja.
Lentoaseman on sen valmistumisesta saakka omistanut Transport Canada. Vuodesta 2000 alkean Halifax Stanfieldin kansainvälinen lentoasema on ollut yksi kansallisen National Airports Systemin lentoasemista. Air Canada Jazzin ja CanJet-lentoyhtiöiden pääkonttorit sijaitsevat lentoaseman läheisyydessä.
Halifaxin lentoasema oli yksi avaruussukkulan varalaskeutumiskentistä.
Historia > Ennen vuotta 1960

Lentokenttä Halifax Peninsulan alueella toimi päälentokenttänä vuoteen 1942 saakka, jolloin se suljettiin. Kanadan ilmavoimien tukikohdan CFB Shearwaterin lentokenttä toimi Halifaxin päälentokenttänä vuoteen 1960 saakka jolloin uusi lentoasema avattiin.
Historia > Operaatio Keltainen nauha

Vuoden 2001 syyskuun 11. päivän terrori-iskujen jälkeen lentoasema oli osana Operaatio Keltaista nauhaa, jonka aikana lentoasemalle ohjattiin 47 lentokonetta (noin 7 300 matkustajaa), joista suurin osa oli matkalla Yhdysvaltoihin. Koneita ei päästetty Yhdysvaltoihin ilmailuhallinnon suljettua ilmatilan kaikilta siviilikoneilta, koneet ohjattiin lähimmälle kanadalaiselle lentoasemalle. 
Halifaxiin laskeutui määrällisesti enemmän koneita kuin millekkään muulle Kanadan kentälle (Vancouverin kansainväliselle lentoasemalle ohjattiin matkustajamäärällä mitattuna enemmän, 8 500 matkustajaa). Monia Euroopasta saapuvia koneita kehotettiin välttämään Kanadan mantereen suuria asutuskeskuksia ja kenttiä, kuten Toronton Pearsonin kansainvälinen lentoasema ja Montreal-Pierre Elliott Trudeaun kansainvälinen lentoasema
Historia > Uudelleen nimeäminen

Vuonna lentoaseman matkustajaterminaali nimettiin entisen Nova Scotian pääministerin Robert Stanfieldin mukaan. Kanadan pääministeri Stephen Harper teki vierailun lentoasemalle 9. syyskuuta 2007 ja tilaisuudessa nimesi koko lentoaseman Halifax Robert L. Stanfield International Airportiksi.
Lentoyhtiöt ja kohteet

| Lentoyhtiö | Kohteet |
| --- | --- |
Air Canada: Bermuda [kausittainen], Calgary, Cancun [kausittainen], Cayo Coco [kausittainen], Cozumel [kausittainen], Holguin [kausittainen], London-Heathrow, Montego Bay [kausittainen], Montréal-Trudeau, Orlando [kausittainen], Ottawa, Puerto Plata [kausittainen], Punta Cana, St. John's, Toronto-Pearson, Varadero [kausittainen]
Air Canada Air Canada Jazzin kalustolla: Boston, Charlottetown, Deer Lake, Fredericton, Gander, Goose Bay, Moncton, Montréal-Trudeau, New York-LaGuardia, Ottawa, Saint John, Sydney (NS)
Air Canada Air Georgian kalustolla: Charlottetown, Fredericton, Moncton, Saint John, Sydney (NS)
Air Saint-Pierre: Saint-Pierre
Air Transat: Cancún, Cayo Coco, London-Gatwick, Puerto Plata, Punta Cana, Varadero [kaikki kohteet kausittaisia]
American Eagle: New York-JFK
Canjet: Cancún, Fort Lauderdale, Holguin, Orlando, Puerto Plata, Punta Cana, Santa Clara, St. Petersburg/Clearwater, Varadero [kaikki kohteet kausittaisia]
CHC Helicopter: (tilauslento)
Condor Airlines: Frankfurt [kausittainen]
Corsairfly: Paris-Orly [kausittainen]
Continental Airlines: Newark
Continental Express ExpressJet Airlinesin kalustolla: Newark
Cougar Helicopters: (tilauslento)
Delta Connection Comairin kalustolla: Boston, New York-JFK
Delta Connection SkyWest Airlinesin kalustolla: Atlanta [kausittainen]
Flyglobespan: Glasgow-International [kausittainen] 
Icelandair: Reykjavik-Keflavik
Maritime Air Charter: (tilauslento)
Northwest Airlink Mesaba Airlinesin kalustolla: Detroit [kausittainen]
Porter Airlines: Ottawa, Quebec City [kausittainen], Toronto-City Centre
Prince Edward Air: (tilauslento)
Provincial Airlines: (tilauslento)
Skyservice: Cancún, Cayo Coco, Holguin, Puerto Plata, Punta Cana, Varadero [kaikki kohteet kausittaisia]
Starlink Aviation: Yarmouth, Portland (ME)
Sunwing Airlines: Cancun, Holguin, Punta Cana, Toronto-Pearson, Varadero [kaikki kohteet kausittaisia]
Thomas Cook Airlines: London-Gatwick [kausittainen]
United Express Shuttle American kalustolla: Chicago-O'Hare, Washington-Dulles
WestJet: Calgary, Cancún [kausittainen], Edmonton [kausittainen], London, ON [kausittainen], Hamilton, Montréal-Trudeau [kausittainen], Ottawa [kausittainen], Orlando [kausittainen], Toronto-Pearson, St. John's
Lentoyhtiöt ja kohteet > Välitankkauksia (kaikki kausittaisia)

Finnair (Helsinki, Puerto Plata, Cancun, Fort Lauderdale, Holgúin, Miami, Panama City)
JetX Airlines (Dublin, Puerto Plata, Reykjavik-Keflavik)
Monarch Airlines (Campeche, Madrid)
Thomsonfly (Bergen, Port Au Prince)
Travel Service (Reykjavik-Keflavik, Varadero)
Africa Safari Air (Entebbe, E.A.)
Lentoyhtiöt ja kohteet > Rahtilentoyhtiöt

ABX Air
Air Canada Cargo
(Korean Air Cargon kalustolla)
Asiana Cargo
Cargojet Airways
DHL
FedEx Express (Morningstar Air Expressin kalustolla)
Icelandair Cargo
Purolator Courier (Kelowna Flightcraft Air Charterin kalustolla)
Prince Edward Air
MK Airlines
Skylink Express
Aiheesta muualla

Kuvia tai muita tiedostoja aiheesta Halifax Stanfieldin kansainvälinen lentoasema Wikimedia Commonsissa
Fosfolipidi

Skemaattinen esitys fosfolipideistä. D1. Fosfaattipää eli hydrofiilinen pää 
 D2. Rasvahappopää eli hydrofobinen pää
Fosfolipidit ovat eräs lipidien alaluokka. Fosfolipideissä kolmihiilisen glyserolimolekyylin kahteen hiileen on esteröitynyt rasvahappo ja kolmanteen hiileen fosforihappo. Fosforihappoon on lisäksi esteröitynyt vielä toinen alkoholi, esimerkiksi aminoalkoholi koliini. Fosfolipidit ovat erittäin tärkeä rakennekomponentti biologisissa membraaneissa, esimerkiksi solukalvolla. Fosfolipidit muodostavat solukalvon kaksikerroksisen rungon.
Fosfolipidimolekyylin rakenne saa aikaan tiettyjä ominaisuuksia, joilla on suuri merkitys sen toiminnalle. Rasvahappopään kaksi pitkää poolitonta hiiliketjua muodostavat molekyylin hydrofobisen eli vettähylkivän pään ja polaarinen fosfaattipää alkoholeineen puolestaan hydrofiilisen, joten molekyyli on näin ollen amfipaattinen. Fosfolipidin toinen pää siis on vesihakuinen ja toinen vesipakoinen. Tällainen rakenne saa aikaan sen, että vedessä ollessaan molekyylit muodostavat kaksoiskalvon, missä hydrofobiset päät ovat toisiaan vasten kalvon sisäpuolella ja hydrofiiliset fosfaattipäät kalvon ulkopuolella vesipitoisessa ympäristössä. Kalvon rakenteen pitävät paikallaan ei-kovalentit voimat, kuten hydrofobiset vuorovaikutukset ja van der Waalsin voimat.
Aiheesta muualla

Wikimedia Commonsissa on kuvia tai muita tiedostoja aiheesta .
Terveysportti, metatesaurus: Fosfolipidit
Solunetti: Fosfolipidit
PubChem: Phospholipids (englanniksi)
GBU-28

| GBU-28 |
| --- | --- |

Tyyppi:  bunkkerintuhoaja
Valmistushistoria
Käyttöönotto:  1991
Ohjus
Massa:  2002 kg
Kantomatka:  Yli 9 km
Mitat
Pituus:  566 cm
Halkaisija:  36,8 cm
GBU-28 (engl. Guided Bomb Unit 28, "Bunker Buster") on Yhdysvaltain asevoimien pääasiassa maanalaisten kohteiden tuhoamiseen suunniteltu laser-ohjattu pommi. Yhdysvaltain ilmavoimat kehitti sen lyhyessä ajassa erityisesti Persianlahden sotaa varten, mutta lopulta sodan aikana pudotettiin ainoastaan kaksi GBU-28 -pommia F-111F-pommikoneista. Virallinen lupa pommin valmistamiselle annettiin 14. helmikuuta 1991 ja ensimmäiset kappaleet toimitettiin Yhdysvaltain ilmavoimille jo kaksi päivää myöhemmin. Ilmavoimien testeissä huomattiin, että pommi pystyi tunkeutumaan yli kuusimetrisen betonin tai yli 30 metrin maakerroksen läpi.
GBU-28 on valmistettu tykistön kahdeksan tuuman (8") ylijäämäputkista niiden kestävyyden ja painon vuoksi.